text: Airbagtyv anholdt
  12 oktober 2012 kl. 08.14
  Grænsepolitiet i Padborg har natten til fredag anholdt en polsk statsborger i en skov ved Fårhus. Han var i gang med at fylde en varebil op med 73 stjålne airbag, instrumentpaneler og fire nye dæk på fælge.
  Politiet beslaglade bilen og de mange tyvekoster. De var placeret i tasker i mindre depoter langt inde i Frøslev Plantage.
  En medgerningsmand nåede et flygte.
  Tyvene er især gået efter airbags fra biler af mærkerne Mazda og Opel.
  Grænsepolitiet fik et tip om forbryderne fra en bærplukker i plantagen.
  Politiet er nu gået i gang med at finde ud af, hvor de mange airbag er stjålet.
  Landsdelen har i flere år været hærget af airbagtyve, og politiet håber nu at få større viden om, hvor organiseret kriminaliteten er.
  